title: 2013 m. rugpjūčio 19 d. Komisijos Sprendimas kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Danijos organizacija „NEPCon“ pripažįstama stebėsenos organizacija

text:
8.4.2014

               LT

               Europos Sąjungos oficialusis leidinys

               C 103/7

         KOMISIJOS SPRENDIMAS
   2013 m. rugpjūčio 19 d.
   kuriuo pagal Reglamentą (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, Danijos organizacija „NEPCon“ pripažįstama stebėsenos organizacija
   (2014/C 103/05)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2010 m. spalio 20 d. Reglamentą (ES) Nr. 995/2010 (1), kuriuo nustatomos veiklos vykdytojų, pateikiančių rinkai medieną ir medienos produktus, pareigos, ypač į jo 8 straipsnio 3 dalį,
   kadangi:

               (1)

               2012 m. kovo 22 d. Europos Komisija gavo Danijos organizacijos „NEPCon“ paraišką dėl pripažinimo, kurioje ji pareiškė, kad ketina veikti kaip stebėsenos organizacija visose valstybėse narėse, išskyrus Italiją;

               (2)

               Europos Komisija patvirtino, kad paraišką gavo 2012 m. kovo 22 d.;

               (3)

               2012 m. spalio 31 d., remdamasi 2012 m. vasario 23 d. Komisijos deleguotojo reglamento (ES) Nr. 363/2012 (2) dėl procedūrinių stebėsenos organizacijų pripažinimo ir jų pripažinimo atšaukimo taisyklių, nustatytų 2010 m. spalio 20 d. Europos Parlamento ir Tarybos reglamente (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, 2 straipsnio 5 dalimi, Europos Komisija išsiuntė paraišką aptarti atitinkamoms valstybėms narėms. Per reglamente nustatytą vieno mėnesio terminą gauta pastabų iš Vokietijos, Prancūzijos, Švedijos ir Nyderlandų;

               (4)

               2013 m. sausio 28 d. e. laišku pagal Reglamento (ES) Nr. 363/2012 3 straipsnį pareiškėjo paprašyta pateikti papildomos informacijos;

               (5)

               2013 m. vasario 7 d. pareiškėjas pateikė papildomos informacijos ir pataisytą paraišką;

               (6)

               2013 m. kovo 14 d. Briuselyje įvyko Komisijos iniciatyvinės grupės, įsteigtos stebėsenos organizacijų paraiškoms vertinti, posėdis, per kurį pareiškėjas pats pristatė savo paraišką;

               (7)

               2013 m. kovo 26 d. e. laišku pagal Reglamento (ES) Nr. 363/2012 3 straipsnį pareiškėjo paprašyta pateikti papildomos informacijos ir paaiškinimų;

               (8)

               2013 m. balandžio 29 d. pareiškėjas pateikė prašytos papildomos informacijos bei patikslinimų ir atitinkamai pakeitė paraišką;

               (9)

               2013 m. birželio 20 d., remdamasi visais pareiškėjo pateiktais dokumentais, iniciatyvinė grupė padarė išvadą, kad paraiška atitinka Reglamento (ES) Nr. 995/2010 8 straipsnio 2 dalyje nustatytus reikalavimus ir kad Komisija pareiškėją galėtų pripažinti stebėsenos organizacija;

               (10)

               remdamasi visais pateiktais patvirtinamaisiais dokumentais, Europos Komisija įvertino, ar pareiškėjas atitinka Reglamento (ES) Nr. 995/2010 8 straipsnio 2 dalyje nustatytus reikalavimus, ir mano, kad Danijos organizacija „NEPCon“, registruota adresu Guldsmedgade 34, 1, 8000 Århus C, atitinka Reglamento (ES) Nr. 995/2010 8 straipsnio 2 dalies reikalavimus,

         NUSPRENDĖ:
   1 straipsnis
   Pagal Reglamento (ES) Nr. 995/2010 8 straipsnio 3 dalį Danijos organizacija „NEPCon“, registruota adresu Guldsmedgade 34, 1, 8000 Århus C, pripažįstama stebėsenos organizacija.
   2 straipsnis
   Aplinkos generalinio direktorato generaliniam direktoriui pavedama užtikrinti, kad apie šį sprendimą būtų pranešta pareiškėjui ir visų valstybių narių kompetentingoms institucijoms ir kad šis sprendimas būtų nedelsiant paskelbtas Komisijos interneto svetainėje.

      Priimta Briuselyje 2013 m. rugpjūčio 19 d.

            Komisijos vardu

         Janez POTOČNIK

            Komisijos narys

      (1)  OL L 295, 2010 11 12, p. 23.

      (2)  OL L 115, 2012 4 27, p. 12.


title: 2014 m. spalio 22 d. Komisijos sprendimas, kuriuo į Europos vartotojų konsultacinę grupę skiriami Belgijos narys ir pakaitinis Jungtinės Karalystės narys

text:
28.10.2014

               LT

               Europos Sąjungos oficialusis leidinys

               C 381/4

         KOMISIJOS SPRENDIMAS
   2014 m. spalio 22 d.
   kuriuo į Europos vartotojų konsultacinę grupę skiriami Belgijos narys ir pakaitinis Jungtinės Karalystės narys
   2014/C 381/05
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. rugsėjo 14 d. Komisijos sprendimą 2009/705/EB, įsteigiantį Europos vartotojų konsultacinę grupę (1), ypač į jo 4 ir 5 straipsnius,
   kadangi:

               (1)

               2013 m liepos 18 d. Komisijos sprendimu nauji nariai ir pakaitiniai nariai buvo paskirti trejų metų kadencijai;

               (2)

               nariai ir pakaitiniai nariai prireikus keičiami likusiam trejų metų kadencijos laikui 4 straipsnyje nustatyta tvarka. Nepažeidžiant 4 straipsnio 2 dalies, jei reikia pakeisti tik vieną narį ar tik vieną pakaitinį narį, atstovaujantį nacionalinėms vartotojų organizacijoms, nacionalinės įstaigos arba institucijos turi pasiūlyti du naujus kandidatus, iš kurių Komisija, atsižvelgdama į 4 straipsnio 3 dalį, paskiria vieną;

               (3)

               remiantis nacionalinių Belgijos ir Jungtinės Karalystės institucijų pateiktais pasiūlymais, būtina paskirti visateisį Belgijos vartotojų organizacijoms atstovaujantį narį ir pakaitinį Jungtinės Karalystės vartotojų organizacijoms atstovaujantį narį likusiai trejų metų kadencijai,

         NUSPRENDĖ:
   Vienintelis straipsnis
   Toliau išvardyti asmenys skiriami Europos vartotojų konsultacinės grupės nariais arba pakaitiniais nariais likusiam dabartinės narių ir pakaitinių narių kadencijos laikotarpiui:

               Belgijos narys Europos vartotojų konsultacinėje grupėje

               Pakaitinis Jungtinės Karalystės narys Europos vartotojų konsultacinėje grupėje

               Joost VANDENBROUCKE

               Aodhan O’DONNELL

      Priimta Briuselyje 2014 m. spalio 22 d.

            Komisijos vardu

            Pirmininko vardu

         Paola TESTORI COGGI

            Sveikatos ir vartotojų reikalų generalinio direktorato generalinė direktorė

      (1)  OL L 244, 2009 9 16, p. 21.


title: 2007 m. birželio 19 d. Europos Parlamento sprendimas dėl prašymo ginti Mario Borghezio imunitetą ir privilegijas (2006/2304(IMM))

text:
2008 6 12        LT                                Europos Sąjungos oficialusis leidinys                                               C 146 E/85

                                                                                2007 m. birželio 19 d., antradienis

            P6_TA(2007)0258

            Prašymas ginti Mario Borghezio imunitetą ir privilegijas

            2007 m. birželio 19 d. Europos Parlamento sprendimas dėl prašymo ginti Mario Borghezio imuni-
                                          tetą ir privilegijas (2006/2304(IMM))

            Europos Parlamentas,

            — atsižvelgdamas į Mario Borghezio prašymą ginti jo imunitetą Italijos teisme vykstančiame civiliniame
              procese, pateiktą 2006 m. lapkričio 8 d. ir paskelbtą 2006 m. lapkričio 16 d. plenariniame posėdyje,

            — susipažinęs su Mario Borghezio paaiškinimais, pateiktais pagal Darbo tvarkos taisyklių 7 straipsnio
              3 dalį,

            — atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų
              9 straipsnį bei 1976 m. rugsėjo 20 d. Akto dėl Europos Parlamento narių rinkimų, remiantis tiesiogine
              visuotine rinkimų teise, 6 straipsnio 2 dalį,

            — atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d.
              sprendimus (1),

            — atsižvelgdamas į Darbo tvarkos taisyklių 6 straipsnio 3 dalį ir 7 straipsnį,

            — atsižvelgdamas į Teisės reikalų komiteto pranešimą (A6-0233/2007),

            1.    nusprendžia ginti Mario Borghezio imunitetą ir privilegijas;

            2.     paveda Pirmininkui nedelsiant perduoti šį sprendimą ir atsakingo komiteto pranešimą atitinkamoms
            Italijos Respublikos institucijoms.

            (1) Byla 101/63, Wagner prieš Fohrmann ir Krier, 1964 m. Rink. p. 383 ir byla 149/85, Wybot prieš Faure ir kiti, 1986 m.
                Rink. p. 2391.

            P6_TA(2007)0259

            Alkoholinių gėrimų apibrėžimas, pateikimas ir ženklinimas etiketėmis ***I

            2007 m. birželio 19 d. Europos Parlamento teisėkūros rezoliucija dėl pasiūlymo dėl Europos Parla-
            mento ir Tarybos reglamento dėl alkoholinių gėrimų apibrėžimo, pateikimo ir ženklinimo etiketėmis
                                 (COM(2005)0125 — C6-0440/2005 — 2005/0028(COD))

            (Bendro sprendimo procedūra: pirmasis svarstymas)

            Europos Parlamentas,

            — atsižvelgdamas į Komisijos pasiūlymą Europos Parlamentui ir Tarybai (COM(2005)0125) (1),

            — atsižvelgdamas į EB sutarties 251 straipsnio 2 dalį ir 95 straipsnį, pagal kuriuos Komisija jam pateikė
              pasiūlymą (C6-0440/2005),

            — atsižvelgdamas įTeisės reikalų komiteto nuomonę dėl siūlomo teisinio pagrindo,

            (1) Dar neskelbta OL.


title: 2016 m. kovo 16 d. Tarybos sprendimas, kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 1 projekto

text:
19.3.2016

               LT

               Europos Sąjungos oficialusis leidinys

               C 105/6

         TARYBOS SPRENDIMAS
   2016 m. kovo 16 d.
   kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 1 projekto
   (2016/C 105/04)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               (1)

               2015 m. lapkričio 25 d. buvo galutinai priimtas 2016 finansinių metų Sąjungos biudžetas (2);

               (2)

               2016 m. kovo 10 d. Komisija pateikė pasiūlymą dėl 2016 finansinių metų bendrojo biudžeto taisomojo biudžeto Nr. 1 projekto,

               (3)

               atsižvelgiant į tai, kad 2016 m. bendrojo biudžeto taisomojo biudžeto Nr. 1 projektą reikia priimti nedelsiant, kad būtų galima padengti neatidėliotinus ir skubius finansavimo poreikius, susijusius su masiniu pabėgėlių ir migrantų antplūdžiu į Sąjungą, esama pagrindo remiantis Tarybos darbo tvarkos taisyklių 3 straipsnio 3 dalimi sutrumpinti Protokolo (Nr. 1) dėl nacionalinių parlamentų vaidmens Europos Sąjungoje 4 straipsnyje nustatytą aštuonių savaičių laikotarpį, skirtą nacionaliniams parlamentams informuoti,

         NUSPRENDĖ:
   Vienintelis straipsnis
   Tarybos pozicija dėl 2016 finansinių metų Europos Sąjungos taisomojo biudžeto Nr. 1 projekto priimta 2016 m. kovo 16 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2016 m. kovo 16 d.

            Tarybos vardu

            Pirmininkas

         A.G. KOENDERS

      (1)  OL L 298, 2012 10 26, p. 1.

      (2)  OL L 48, 2016 2 24, p. 1.


title: 2006/914/EB: 2006 m. lapkričio 13 d. Tarybos sprendimas dėl Europos bendrijos ir Norvegijos Karalystės susitarimo dėl Norvegijos finansinio įnašo sumos, numatytos Europos bendrijos ir Norvegijos Karalystės susitarime dėl Norvegijos dalyvavimo Europos narkotikų ir narkomanijos stebėsenos centro (EMCDDA) veikloje, pakeitimo sudarymo

text:
12.12.2006

               LT

               Europos Sąjungos oficialusis leidinys

               L 349/47

         TARYBOS SPRENDIMAS
   2006 m. lapkričio 13 d.
   dėl Europos bendrijos ir Norvegijos Karalystės susitarimo dėl Norvegijos finansinio įnašo sumos, numatytos Europos bendrijos ir Norvegijos Karalystės susitarime dėl Norvegijos dalyvavimo Europos narkotikų ir narkomanijos stebėsenos centro (EMCDDA) veikloje, pakeitimo sudarymo
   (2006/914/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 152 straipsnį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               1993 m. vasario 8 d. Tarybos reglamento (EEB) Nr. 302/93 dėl Europos narkotikų ir narkomanijos stebėsenos centro įsteigimo (2) 13 straipsnyje nustatyta, kad Centro veikloje gali dalyvauti ir valstybės, nepriklausančios Bendrijai, kurias su Bendrija ir jos valstybėmis narėmis sieja bendri interesai siekiant Centro tikslų ir vykdant jo veiklą.

               (2)

               Europos bendrijos ir Norvegijos Karalystės susitarimas dėl Norvegijos dalyvavimo Europos narkotikų ir narkomanijos stebėsenos centro veikloje (3) buvo pasirašytas 2000 m. spalio 19 d., o įsigaliojo 2001 m. sausio 1 d. To susitarimo 5 straipsniu nustatytas Norvegijos finansinis įnašas į Europos narkotikų ir narkomanijos stebėsenos centro (EMCDDA) darbą.

               (3)

               Norvegija paprašė perskaičiuoti jos finansinį įnašą į EMCDDA darbą po Europos Sąjungos plėtros.

               (4)

               Komisija Bendrijos vardu vedė derybas su Norvegija ir buvo pasiektas susitarimas dėl Norvegijos finansinio įnašo sumos, numatytos Europos bendrijos ir Norvegijos Karalystės susitarime dėl Norvegijos dalyvavimo Europos narkotikų ir narkomanijos stebėsenos centro veikloje, pakeitimo.

               (5)

               2005 m. lapkričio 11 d. parafuotas susitarimas turėtų būti patvirtintas,

         NUSPRENDĖ:
   1 straipsnis
   Europos bendrijos ir Norvegijos Karalystės susitarimas dėl Norvegijos finansinio įnašo sumos, numatytos Europos bendrijos ir Norvegijos Karalystės susitarime dėl Norvegijos dalyvavimo Europos narkotikų ir narkomanijos stebėsenos centro (EMCDDA) veikloje, pakeitimo patvirtinamas Bendrijos vardu.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą, kad jis taptų privalomas Bendrijai.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) perduoti susitarimo 3 straipsnyje numatytą diplomatinę notą.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. lapkričio 13 d.

            Tarybos vardu

            Pirmininkas

         E. TUOMIOJA

      (1)  2006 m. spalio 24 d. pareikšta nuomonė (dar nepaskelbta Oficialiajame leidinyje).

      (2)  OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).

      (3)  OL L 257, 2000 10 11, p. 24.
    ---documentbreak---

               12.12.2006

               LT

               Europos Sąjungos oficialusis leidinys

               L 349/49

         Europos bendrijos ir Norvegijos Karalystės
   SUSITARIMAS
   dėl Norvegijos finansinio įnašo sumos, numatytos Europos bendrijos ir Norvegijos Karalystės susitarime dėl Norvegijos dalyvavimo Europos narkotikų ir narkomanijos stebėsenos centro (EMCDDA) veikloje, pakeitimo
   EUROPOS BENDRIJA (toliau – Bendrija)
   ir
   NORVEGIJOS KARALYSTĖ (toliau – Norvegija),
   PRISIMINDAMOS Europos bendrijos ir Norvegijos Karalystės susitarimą dėl Norvegijos dalyvavimo Europos narkotikų ir narkomanijos stebėsenos centro (EMCDDA) veikloje, kuris buvo pasirašytas 2000 m. spalio 19 d., o įsigaliojo 2001 m. sausio 1 d., ir ypač jo 5 straipsnį, kuriuo nustatytas Norvegijos finansinis įnašas į EMCDDA darbą,
   ATSIŽVELGDAMOS Į TAI, kad Norvegija paprašė perskaičiuoti jos finansinį įnašą į EMCDDA veiklą po Europos Sąjungos plėtros,
   NUSPRENDĖ SUDARYTI ŠĮ SUSITARIMĄ:
   1 straipsnis
   Europos bendrijos ir Norvegijos Karalystės susitarimo dėl Norvegijos dalyvavimo EMCDDA veikloje 5 straipsnis pakeičiamas taip:

      „5 straipsnis
      Norvegija moka įnašą finansuoti Centro veiklą pagal šio susitarimo priedo, kuris yra susitarimo sudėtinė dalis, nuostatas.“

   2 straipsnis
   Šio susitarimo priedas tampa Europos bendrijos ir Norvegijos Karalystės susitarimo dėl Norvegijos dalyvavimo EMCDDA veikloje priedu.
   Priede nustatyta formulė taikoma apskaičiuojant Norvegijos finansinį įnašą į EMCDDA biudžetą nuo metų, kuriais šis susitarimas įsigalioja, pradžios.
   3 straipsnis
   Šis susitarimas įsigalioja antro mėnesio po paskutinės diplomatinės notos, patvirtinančios, kad įvykdyti atitinkamos Susitariančiosios šalies teisiniai reikalavimai dėl susitarimo įsigaliojimo, pirmą dieną.
   PRIEDAS
   Norvegijos finansinis įnašas

               1.

               Siekiant atsižvelgti į galimą tolesnę Europos Sąjungos plėtrą ir išvengti naujų perskaičiavimų, Norvegijos įnašo apskaičiavimo formulė bus tokia:
               Bendrijos subsidijos suma neįskaitant Reitox finansavimo/(Europos Sąjungos valstybių narių skaičius + 1) – 10 %.

               2.

               Norvegijos finansinis įnašas negali būti mažesnis negu 271 000 EUR (2004 m. kainomis), neatsižvelgiant į Sąjungos valstybių narių skaičių. Ši suma atitinka plėtros sąnaudas, tenkančias kiekvienai šaliai pagal EMCDDA 2001 m. apskaičiavimus. Techniniai tos sumos patikslinimai bus atliekami kiekvienais metais atsižvelgiant į kainų ir bendrųjų nacionalinių pajamų raidą Europos Sąjungoje.


title: 2005/30/EB, Euratomas: 2004 m. rugsėjo 24 d. Tarybos sprendimas, dėl Ekonomikos ir socialinių reikalų komiteto Jungtinės Karalystės nario skyrimo

text:
20.1.2005

               LT

               Europos Sąjungos oficialusis leidinys

               L 16/56

         TARYBOS SPRENDIMAS
   2004 m. rugsėjo 24 d.
   dėl Ekonomikos ir socialinių reikalų komiteto Jungtinės Karalystės nario skyrimo
   (2005/30/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač į jos 167 straipsnį,
   atsižvelgdama į 2002 m. rugsėjo 17 d. Tarybos sprendimą 2002/758/EB, Euratomas dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d. (1),

         atsižvelgdama į Jungtinės Karalystės Vyriausybės pateiktą kandidatūrą,
   gavusi Europos Sąjungos Komisijos nuomonę,
   NUSPRENDĖ:
   Vienintelis straipsnis
   Peter COLDRICK skiriamas Ekonomikos ir socialinių reikalų komiteto nariu vietoj David FEICKERT likusiam pastarojo asmens kadencijos laikui iki 2006 m. rugsėjo 20 d.

      Priimta Briuselyje, 2004 m. rugsėjo 24 d.

            Tarybos vardu

            Pirmininkas

         L. J. BRINKHORST

      (1)  OL L 253, 2002 9 21, p. 9.


title: 2012/353/ES: 2012 m. birželio 22 d. Tarybos sprendimas dėl Europos Sąjungos ir Moldovos Respublikos susitarimo, kuriuo iš dalies keičiamas Europos bendrijos ir Moldovos Respublikos susitarimas dėl vizų išdavimo tvarkos supaprastinimo, pasirašymo Europos Sąjungos vardu

text:
4.7.2012

               LT

               Europos Sąjungos oficialusis leidinys

               L 174/4

         TARYBOS SPRENDIMAS
   2012 m. birželio 22 d.
   dėl Europos Sąjungos ir Moldovos Respublikos susitarimo, kuriuo iš dalies keičiamas Europos bendrijos ir Moldovos Respublikos susitarimas dėl vizų išdavimo tvarkos supaprastinimo, pasirašymo Europos Sąjungos vardu
   (2012/353/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos bendrijos ir Moldovos Respublikos susitarimas dėl vizų išdavimo tvarkos supaprastinimo (1) įsigaliojo 2008 m. sausio 1 d.;

               (2)

               2011 m. balandžio 11 d. Taryba įgaliojo Komisiją pradėti derybas su Moldovos Respublika dėl Europos bendrijos ir Moldovos Respublikos susitarimo dėl vizų išdavimo tvarkos supaprastinimo pakeitimų. Derybos buvo sėkmingai užbaigtos, ir 2012 m. kovo 22 d. parafuotas Europos Sąjungos ir Moldovos Respublikos susitarimas, kuriuo iš dalies keičiamas Europos bendrijos ir Moldovos Respublikos susitarimas dėl vizų išdavimo tvarkos supaprastinimo (toliau – Susitarimas);

               (3)

               Susitarimas turėtų būti pasirašytas su sąlyga, kad jis bus sudarytas;

               (4)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (5)

               šis sprendimas yra Šengeno acquis nuostatų, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (6)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Europos Sąjungos ir Moldovos Respublikos susitarimą, kuriuo iš dalies keičiamas Europos bendrijos ir Moldovos Respublikos susitarimas dėl vizų išdavimo tvarkos supaprastinimo, su sąlyga, kad minėtas Susitarimas bus sudarytas (4).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 22 d.

            Tarybos vardu

            Pirmininkė

         M. VESTAGER

      (1)  OL L 334, 2007 12 19, p. 169.

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.

      (4)  Susitarimo tekstas bus paskelbtas kartu su sprendimu dėl jo sudarymo.


title: 2016 m. birželio 6 d. Tarybos sprendimas (ES) 2016/944 dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) sudarymo

text:
15.6.2016

               LT

               Europos Sąjungos oficialusis leidinys

               L 157/19

         TARYBOS SPRENDIMAS (ES) 2016/944
   2016 m. birželio 6 d.
   dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 172 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               pagal Tarybos sprendimą 2006/700/EB (2) Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės navigacijos palydovinės sistemos (GNSS) (3) (toliau – Susitarimas) buvo pasirašytas 2006 m. rugsėjo 9 d. su sąlyga, kad jis bus sudarytas vėliau;

               (2)

               Susitarimu siekiama paskatinti, palengvinti ir sustiprinti Šalių bendradarbiavimą civilinės pasaulinės palydovinės navigacijos srityje;

               (3)

               jeigu Komiteto, įsteigto pagal Susitarimo 14 straipsnį, (toliau – Komitetas) prašoma priimti aktus, turinčius teisinę galią, arba sprendimus, kuriais sustabdomas Susitarimo taikymas, Sąjungos poziciją Komitete turi priimti Taryba, remdamasi Komisijos pasiūlymu;

               (4)

               be to, dėl Komiteto nagrinėjamų klausimų, neturinčių teisinio poveikio, Komisija Sąjungos poziciją turėtų derinti su valstybėmis narėmis;

               (5)

               Susitarimas turėtų būti patvirtintas Europos Sąjungos vardu,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės navigacijos palydovinės sistemos (GNSS). (4)

   2 straipsnis
   Tarybos pirmininkas paskiria asmenį, įgaliotą Europos Sąjungos vardu nusiųsti Susitarimo 18 straipsnio 1 dalyje nurodytą pranešimą ir taip išreikšti Europos Sąjungos sutikimą laikytis Susitarimo (5), ir pateikia šį pranešimą:

      „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas ir nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste laikomos nuorodomis į „Europos Sąjungą“.“

   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. birželio 6 d.

            Tarybos vardu

            Pirmininkas

         H.G.J. KAMP

      (1)  2016 m. gegužės 10 d. pritarimas (dar nepaskelbtas Oficialiajame leidinyje).

      (2)  2006 m. rugsėjo 1 d. Tarybos sprendimas 2006/700/EB dėl Europos bendrijos bei jos valstybių narių ir Korėjos Respublikos bendradarbiavimo susitarimo dėl civilinės pasaulinės navigacijos palydovinės sistemos (GNSS) pasirašymo Bendrijos vardu (OL L 288, 2006 10 19, p. 30).

      (3)  Europos bendrijos bei jos valstybių narių ir Korėjos Respublikos bendradarbiavimo susitarimas dėl civilinės pasaulinės navigacijos palydovinės sistemos (GNSS) (OL L 288, 2006 10 19, p. 31).

      (4)  Tekstas pakelbtas OL L 288, 2006 10 19, p. 31 kartu su sprendimu dėl pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2005/952/EB: 2005 m. gruodžio 20 d.  Tarybos sprendimas, iš dalies keičiantis Sprendimą 2001/264/EB dėl Tarybos saugumo nuostatų patvirtinimo

text:
29.12.2005

               LT

               Europos Sąjungos oficialusis leidinys

               L 346/18

      TARYBOS SPRENDIMAS

   2005 m. gruodžio 20 d.
   iš dalies keičiantis Sprendimą 2001/264/EB dėl Tarybos saugumo nuostatų patvirtinimo
   (2005/952/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 207 straipsnio 3 dalį,
   atsižvelgdama į 2004 m. kovo 22 d. Tarybos sprendimą 2004/338/EB, Euratomas, patvirtinantį Tarybos darbo tvarkos taisykles (1), ypač jų 24 straipsnį,
   kadangi:

               (1)

               Sprendimo 2001/264/EB (2) 2 straipsnio 1 dalyje nurodyta, kad Generalinis sekretorius-vyriausiasis įgaliotinis imasi reikalingų priemonių užtikrinti, jog, tvarkant įslaptintą ES informaciją, Tarybos Generaliniame sekretoriate (TGS) būtų laikomasi Tarybos saugumo nuostatų ir, inter alia, jų laikytųsi samdyti rangovai.

               (2)

               Sprendimo 2001/264/EB 2 straipsnio 2 dalyje nurodyta, kad, vadovaudamosi nacionalinės teisės aktais, valstybės narės imasi reikiamų priemonių užtikrinti, jog būtų laikomasi Tarybos saugumo nuostatų jų tarnybose ar patalpose įslaptintą ES informaciją tvarkant, inter alia, samdytiems rangovams.

               (3)

               Sprendime 2001/264/EB šiuo metu nėra nurodyta, kaip turėtų būti taikomi jo pagrindiniai principai ir minimalūs standartai tuo atveju, kai Tarybos Generalinis sekretoriatas užduotis, susijusias su ES įslaptinta informacija, kurias vykdant susiduriama su tokia informacija ir (arba) tokia informacija yra užduoties dalis, pagal sutartį patiki išorės subjektams.

               (4)

               Todėl Sprendimą 2001/264/EB būtina papildyti konkrečiais tokiu atveju taikomais minimaliais standartais.

               (5)

               Šių bendrų minimalių standartų taip pat turėtų laikytis valstybės narės, kai jos pagal nacionalinę tvarką vykdo priemones ir pagal sutartį patiki Sprendimo 2001/264/EB 2 straipsnio 2 dalyje nurodytiems išorės subjektams užduotis, susijusias su ES įslaptinta informacija, kurias vykdant susiduriama su tokia informacija ir (arba) tokia informacija yra užduoties dalis.

               (6)

               Šie bendri minimalūs standartai turėtų būti taikomi nepažeidžiant atitinkamų aktų, ypač Direktyvos 2004/18/EB (3), Reglamento (EB, Euratomas) Nr. 1605/2002 (4) ir jo įgyvendinimo taisyklių bei PPO susitarimo dėl viešųjų pirkimų,

         NUSPRENDĖ:
   1 straipsnis
   Sprendimo 2001/264/EB priedo I dalies 8 punkte pridedamas šis sakinys:

      „Tokie minimalūs standartai taip pat apima minimalius standartus, kurie turi būti taikomi tais atvejais, kai Tarybos Generalinis sekretoriatas pagal sutartį patiki pramonės arba kitiems subjektams užduotis, susijusias su ES įslaptinta informacija, kurias vykdant susiduriama su tokia informacija ir (arba) tokia informacija yra užduoties dalis: šie bendri minimalūs standartai pateikiami II dalies XIII skyriuje.“.

   2 straipsnis
   Šio sprendimo priede pateikiamas tekstas tampa Sprendimo 2001/264/EB priedo II dalies XIII skyriumi.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. gruodžio 20 d.

            Tarybos vardu

            Pirmininkė

         M. BECKETT

      (1)  OL L 106, 2004 4 15, p. 22. Sprendimas su pakeitimais, padarytais Sprendimu 2004/701/EB, Euratomas (OL L 319, 2004 10 20, p. 15).

      (2)  OL L 101, 2001 4 11, p. 1. Sprendimas su paskutiniais pakeitimais, padarytais Sprendimu 2005/571/EB (OL L 193, 2005 7 23, p. 31).

      (3)  2004 m. kovo 31 d. Europos Parlamento ir Tarybos direktyva 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo (OL L 134, 2004 4 30, p. 114).

      (4)  2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, 2002 9 16, p. 1).

      PRIEDAS

         „XIII SKYRIUS
         PRAMONINIO SAUGUMO BENDRI MINIMALŪS STANDARTAI

                     1)

                     Šiame skyriuje aptariami pramoninės veiklos saugumo aspektai, specifiniai vedant derybas ir sudarant sutartis, pagal kurias pramonės ir kitiems subjektams patikimos užduotys, susijusios su ES įslaptinta informacija, kurias vykdant susiduriama su tokia informacija ir (arba) tokia informacija yra užduoties dalis, taip pat jiems vykdant šias sutartis, įskaitant ES įslaptintos informacijos perdavimą arba galimybę su ja susipažinti viešųjų pirkimų procedūros metu (paraiškų pateikimo laikotarpiu ir vedant derybas iki sutarties sudarymo).

               SĄVOKŲ APIBRĖŽIMAI

                     2)

                     Taikant šiuos bendrus minimalius standartus taikomi šie sąvokų apibrėžimai:

                                 a)

                                 įslaptinta sutartis – produktų tiekimo, darbų vykdymo ar paslaugų teikimo sutartis, kurią vykdant būtina susipažinti su ES įslaptinta informacija ar ją rinkti arba suteikiama galimybė su ja susipažinti ar ją rinkti;

                                 b)

                                 įslaptinta subrangos sutartis – prekių tiekimo, darbų vykdymo arba paslaugų teikimo sutartis, kurią rangovas sudaro su kitu rangovu (t. y. subrangovu), kurią vykdant būtina susipažinti su ES įslaptinta informacija ar ją rinkti arba suteikiama galimybė su ja susipažinti ar ją rinkti;

                                 c)

                                 rangovas – fizinis arba juridinis asmuo, turintis veiksnumą sudaryti sutartis;

                                 d)

                                 paskirta saugumo institucija (PSI) – ES valstybės narės Nacionalinei saugumo institucijai (NSI) atsakinga institucija, kuri atsako už pramonės ir kitų subjektų informavimą apie nacionalinę politiką visais pramoninio saugumo klausimais ir duoda nurodymus bei padeda ją įgyvendinti. PSI funkciją gali vykdyti NSI;

                                 e)

                                 patalpų saugumo patikrinimas (PSP) – NSI/PSI atliekamas administracinis nustatymas, kad saugumo požiūriu patalpose nurodyto įslaptinimo laipsnio ES įslaptintai informacijai gali būti užtikrintas tinkamas saugumas ir kad buvo atliktas jose dirbančio personalo, kuriam reikia susipažinti su ES įslaptinta informacija, patikimumo patikrinimas bei jis buvo informuotas apie atitinkamus saugumo reikalavimus, būtinus norint susipažinti su ES įslaptinta informacija ir ją apsaugoti;

                                 f)

                                 pramonės arba kitas subjektas – subjektas, tiekiantis prekes, atliekantis darbus arba teikiantis paslaugas; tai gali būti pramonės, prekybiniai, paslaugų, moksliniai, mokslinių tyrimų, švietimo ar vystymo subjektai;

                                 g)

                                 pramoninis saugumas – apsaugos priemonių ir procedūrų taikymas siekiant užkirsti kelią derybų iki sutarties sudarymo ir sutarties vykdymo metu rangovo arba subrangovo tvarkomos ES įslaptintos informacijos praradimui arba neteisėtam atskleidimui, nustatyti tokius atvejus ir pašalinti jų padarinius;

                                 h)

                                 nacionalinė saugumo institucija (NSI) – ES valstybės narės Vyriausybės institucija, kuriai tenka galutinė atsakomybė už ES įslaptintos informacijos apsaugą;

                                 i)

                                 bendras sutarties slaptumo žymos laipsnis – visos sutarties slaptumo žymos nustatymas remiantis informacijos ir (arba) medžiagos, kuri turi arba gali būti surinkta, perduota arba su kuria gali būti susipažinta pagal bet kurį visos sutarties elementą, slaptumo žymomis. Bendras sutarties slaptumo žymos laipsnis negali būti žemesnis nei aukščiausia bet kurio jos elemento slaptumo žyma, tačiau gali būti aukštesnis dėl visumos poveikio;

                                 j)

                                 saugumo aspektų paaiškinimas (SAP) – specialių sutartinių sąlygų rinkinys, kurį parengia susitariančioji institucija ir kuris yra įslaptintos sutarties, pagal kurią gali būti susipažįstama su ES įslaptinta informacija arba tokia informacija gali būti surinkta, sudėtinė dalis – jame nurodomi saugumo reikalavimai arba sutarties elementai, kurių saugumą būtina užtikrinti;

                                 k)

                                 Įslaptinimo vadovas (ĮV) – dokumentas, kuriame aprašomi programos arba sutarties įslaptinti elementai, nurodant taikomus slaptumo žymų laipsnius. ĮV gali būti papildomas programos arba sutarties vykdymo laikotarpiu ir informacijos elementams gali būti suteiktos naujos slaptumo žymos arba jų slaptumo žymos laipsnis gali būti sumažintas. ĮV turi būti SAP dalis.

               ORGANIZAVIMAS

                     3)

                     Tarybos Generalinis sekretoriatas valstybėje narėje įregistruotiems pramonės ar kitiems subjektams gali pagal sutartį patikėti užduotis, susijusias su ES įslaptinta informacija, kurias vykdant susiduriama su tokia informacija ir (arba) tokia informacija yra užduoties dalis.

                     4)

                     Tarybos Generalinis sekretoriatas užtikrina, kad sudarant įslaptintas sutartis būtų laikomasi visų su šiais minimaliais standartais susijusių reikalavimų.

                     5)

                     Kiekviena valstybė narė užtikrina, kad jos NSI turėtų tinkamas struktūras šiems pramoninio saugumo minimaliems standartams taikyti. Šios struktūros gali apimti vieną ar daugiau PSI.

                     6)

                     Galutinė atsakomybė už ES įslaptintos informacijos apsaugą pramonės ar kituose subjektuose tenka jų vadovybei.

                     7)

                     Sudarant sutartį arba subrangos sutartį, kuriai taikomi šie minimalūs standartai, Tarybos Generalinis sekretoriatas ir (arba) atitinkamai NSI/PSI nedelsdami praneš valstybės narės, kurioje yra įregistruotas rangovas arba subrangovas, NSI/PSI.

               ĮSLAPTINTOS SUTARTYS

                     8)

                     Suteikiant įslaptintoms sutartims slaptumo žymą turi būti atsižvelgiama į šiuos principus:

                                 a)

                                 Tarybos Generalinis sekretoriatas nustato atitinkamai sutarties aspektus, kurių apsaugą būtina užtikrinti, ir su tuo susijusią slaptumo žymą; tai darydamas jis turi atsižvelgti į pirminę slaptumo žymą, kurią iki sutarties sudarymo surinktai informacijai suteikė jos autorius;

                                 b)

                                 bendras sutarties slaptumo žymos laipsnis negali būti žemesnis nei aukščiausia bet kurio jos elemento slaptumo žyma;

                                 c)

                                 ES įslaptinta informacija, surinkta vykdant veiklą pagal sutartį, įslaptinama laikantis ĮV;

                                 d)

                                 atitinkamais atvejais Tarybos Generalinis sekretoriatas yra atsakingas už bendro sutarties slaptumo žymos laipsnio arba bet kurio jos elemento slaptumo žymos keitimą pasikonsultavus su autoriumi ir už visų suinteresuotų šalių informavimą;

                                 e)

                                 rangovui arba subrangovui perduota arba vykdant veiklą pagal sutartį surinkta įslaptinta informacija negali būti naudojama kitais tikslais nei apibrėžtieji įslaptintoje sutartyje ir negali būti atskleidžiama trečiosioms šalims be išankstinio rašytinio autoriaus sutikimo.

                     9)

                     Valstybių narių NSI/PSI turi užtikrinti, kad rangovai ir subrangovai, su kuriais sudarytos įslaptintos sutartys, susijusios su informacija, pažymėta slaptumo žyma ES KONFIDENCIALIAI arba ES SLAPTAI, imtųsi visų tinkamų priemonių tokiai jiems perduotai arba vykdant įslaptintą sutartį jų surinktai ES įslaptintai informacijai apsaugoti laikantis nacionalinių įstatymų ir kitų teisės aktų. Dėl saugumo reikalavimų nesilaikymo sutartis gali būti nutraukta.

                     10)

                     Turi būti atliktas visų pramonės ar kitų subjektų, dalyvaujančių vykdant įslaptintas sutartis, pagal kurias suteikiama galimybė susipažinti su informacija, pažymėta slaptumo žyma ES KONFIDENCIALIAI arba ES SLAPTAI, nacionalinis PSP. PSP atlieka valstybės narės NSI/PSI, kad patvirtintų, jog patalpose gali būti suteikta ir užtikrinta atitinkamo slaptumo žymos laipsnio ES įslaptintos informacijos tinkama apsauga.

                     11)

                     NSI/PSI atsako už visų asmenų, įdarbintų toje valstybėje narėje registruotuose pramonės ar kituose subjektuose, kuriems dėl jų pareigų pagal įslaptintą sutartį reikia susipažinti su ES informacija, pažymėta slaptumo žymomis ES KONFIDENCIALIAI arba ES SLAPTAI, personalo patikimumo patikrinimą laikantis nacionalinių taisyklių.

                     12)

                     Į įslaptintas sutartis turi būti įtrauktas SAP, kaip apibrėžta 2 punkto j papunktyje. SAP turi būti ĮV.

                     13)

                     Prieš pradėdamas derybas dėl įslaptintos sutarties, Tarybos Generalinis Sekretoriatas susisieks su valstybės narės, kurioje yra įregistruoti atitinkami pramoniniai ar kiti subjektai, NSI/PSI, kad gautų patvirtinimą, jog yra atliktas ir galioja jų PSP, atitinkantis sutarties slaptumo žymos laipsnį.

                     14)

                     Susitariančioji institucija negali sudaryti įslaptintos sutarties su pasirinktu dalyviu negavusi galiojančio PSP liudijimo.

                     15)

                     Sutartims, susijusioms su informacija, pažymėta ES RIBOTO NAUDOJIMO, PSP nereikia, nebent tai būtų privaloma pagal valstybių narių nacionalinius įstatymus ir kitus teisės aktus.

                     16)

                     Paraiškų įslaptintoms sutartims sudaryti atveju, skelbiant konkursą turi būti nurodoma, kad paraiškos nepateikęs dalyvis arba dalyvis, kuris nebuvo pasirinktas, privalo per nurodytą laiką grąžinti visus dokumentus.

                     17)

                     Rangovui gali tekti įvairiais lygiais vesti derybas su subrangovais dėl įslaptintų subrangos sutarčių. Rangovas atsako už tai, kad visa subrangos veikla būtų vykdoma laikantis šiame skyriuje pateikiamų bendrų minimalių standartų. Tačiau rangovas negali perduoti subrangovui ES įslaptintos informacijos ar medžiagos be išankstinio rašytinio autoriaus sutikimo.

                     18)

                     Sąlygos, kuriomis rangovas gali sudaryti subrangos sutartis, turi būti nurodytos skelbiant konkursą ir sutartyje. Su subjektais, įregistruotais valstybėje, kuri nėra ES valstybė narė, subrangos sutartys negali būti sudaromos be aiškaus rašytinio Tarybos Generalinio sekretoriato leidimo.

                     19)

                     Atitinkama NSI/PSI, koordinuodama veiklą su Tarybos Generaliniu sekretoriatu, visą sutarties galiojimo laiką stebi jos saugumo nuostatų laikymąsi. Sužinojus apie saugumo incidentus, apie juos pranešama laikantis šių Saugumo nuostatų II dalies X skyriaus nuostatų. Apie PSP pakeitimą ar panaikinimą nedelsiant pranešama Tarybos Generaliniam sekretoriatui ir visoms kitoms NSI/PSI, kurioms apie jį buvo pranešta.

                     20)

                     Nutraukus įslaptintą sutartį arba įslaptintą subrangos sutartį, atitinkamai Tarybos Generalinis Sekretoriatas ir (arba) NSI/PSI skubiai praneša valstybės narės, kurioje įregistruotas rangovas arba subrangovas, NSI/PSI.

                     21)

                     Nutraukus įslaptintą sutartį ar subrangos sutartį arba pasibaigus jos galiojimo laikui rangovai ir subrangovai privalo ir toliau laikytis šiame skyriuje pateikiamų bendrų minimalių standartų ir užtikrinti įslaptintos informacijos konfidencialumą.

                     22)

                     Konkrečios nuostatos dėl įslaptintos informacijos sunaikinimo pasibaigus sutarties laikui bus nustatytos SAP arba kitose nuostatose, kuriose pateikiami saugumo reikalavimai.

               APSILANKYMAI

                     23)

                     Dėl Tarybos Generalinio sekretoriato darbuotojų apsilankymų valstybių narių pramonės ar kituose subjektuose, vykdančiuose ES įslaptintas sutartis, turi būti susitariama su atitinkama NSI/PSI. Dėl pramonės ar kitų subjektų darbuotojų apsilankymų, susijusių su ES įslaptintomis sutartimis, turi susitarti atitinkamos NSI/PSI. Tačiau su ES įslaptinta sutartimi susijusios NSI/PSI gali susitarti dėl tvarkos, pagal kurią dėl pramonės ar kitų subjektų darbuotojų apsilankymų gali būti susitariama tiesiogiai.

               ES ĮSLAPTINTOS INFORMACIJOS PERDAVIMAS IR GABENIMAS

                     24)

                     Perduodant ES įslaptintą informaciją taikomos šių Saugumo nuostatų II dalies VII skyriaus II poskyrio ir tam tikrais atvejais XI skyriaus nuostatos. Šias nuostatas papildo galiojančios valstybių narių procedūros.

                     25)

                     ES įslaptintos medžiagos, susijusios su įslaptintomis sutartimis, tarptautinis gabenimas atliekamas laikantis valstybių narių nacionalinių procedūrų. Nagrinėjant tarptautinio gabenimo saugumo procedūras bus taikomi šie principai:

                                 a)

                                 saugumas užtikrinamas visais gabenimo etapais ir visomis aplinkybėmis, nuo kilmės vietos iki galutinės paskirties vietos;

                                 b)

                                 siuntai suteikiamas apsaugos laipsnis nustatomas pagal joje esančios medžiagos aukščiausią slaptumo žymos laipsnį;

                                 c)

                                 prireikus atliekamas gabenimą užtikrinančių bendrovių PSP. Tokiais atvejais siuntą tvarkantis personalas patikrinamas laikantis šiame skyriuje pateikiamų bendrų minimalių standartų;

                                 d)

                                 kelionės kiek įmanoma vykdomos nuo punkto iki punkto ir užbaigiamos taip greitai, kaip leidžia aplinkybės;

                                 e)

                                 kai įmanoma, turėtų būti pasirenkami maršrutai tik per ES valstybių narių teritorijas. Maršrutais per valstybes, kurios nėra ES valstybės narės, turėtų būti gabenama tik gavus siuntėjo ir gavėjo valstybių NSI/PSI leidimus;

                                 f)

                                 prieš vežant ES įslaptintą medžiagą siuntėjas parengia, o atitinkamos NSI/PSI – patvirtina gabenimo planą.“